05.01.2017. Informācija medijiem

**Izsludināts 2017.gada projektu konkurss biedrībām un nodibinājumiem "Iesaisties Kurzemē!"**

**Kurzemes NVO atbalsta centrs līdz 02.02.2017. pieņem projektu pieteikumus projektu konkursa "Iesaisties Kurzemē!" 3 atbalstāmajās darbības jomās - "Pilsoniskās sabiedrības iniciatīvas LV100", "Starpkultūru dialogs" un "Mazākumtautību NVO atbalsts".**

**Informatīvais seminārs par konkursu notiks 16.01.2017. plkst. 11:45 Kuldīgas Mākslas nama 3.stāvā (1905.gada iela 6, Kuldīgā).** Tā laikā tiks sniegta skaidrojošā informācija par konkursu un atbalstāmajām aktivitātēm, varēs uzzināt, kādi projekti īstenoti 2014-2016.gadu periodā. Seminārā piedalīsies arī Jolanta Borīte, Latvijas valsts simtgades biroja reģionālo un nevalstisko projektu vadītāja, lai palīdzētu saprast, kāda veida aktivitātes īstenot darbības jomā "Pilsoniskās sabiedrības iniciatīvas LV100". [PIESAKIES SEMINĀRAM !](https://docs.google.com/forms/d/1m3bxJy75XzqCSxKZT7nfwrlsASLYJoxIxfrUFgGMLm4/viewform)

### ****PAMATINFORMĀCIJA****

**Pieteikumu pieņemšana:** līdz 2017.gada 2. februārim (personīgi, pasta zīmogs vai parakstīts ar drošu elektronisko parakstu)   
**Projektu īstenošanas periods:**01.03.2017. - 01.12.2017.    
**Līdzfinansējums:**nav  
**Iesniedzamo pieteikumu skaits:**neierobežots   
**Finansējums 1 projektam:** līdz 1600 EUR

### ****ATBALSTĀMĀS PROJEKTU AKTIVITĀTES:****

Jomā „**Pilsoniskās sabiedrības iniciatīvas LV100**” tiks atbalstītas aktivitātes, kas palīdz sasniegt Latvijas valsts simtgades svinību virsmērķi „Stiprināt Latvijas sabiedrības valstsgribu un piederības sajūtu savai valstij, rosinot pašorganizējošus procesus un sadarbību”, ar to saprotot aktivitātes, kas:

* veicina vietējo cilvēku iesaistīšanos savas kopienas dzīves apstākļu un kvalitātes uzlabošanā, veicinot cilvēka, kopienas un valsts izaugsmi un ilgtspēju;
* veicina Latvijas cilvēku talantu, izcilības, uzņēmīguma un sasniegumu apzināšanu un iedvesmošanos no tiem;
* veicina paaudžu saikņu stiprināšanu, bērniem un jauniešiem uzņemoties līdzvērtīgu iniciatīvu un atbildību;
* veicina valstiskuma veidošanos, attīstību un saglabāšanu;
* veicina vēstures izpēti un tās rezultātu mūsdienīgu komunikāciju savā apkaimē.

Plašāka informācija un iedvesma simtgades sagaidīšanai  <http://www.lv100.lv/programma> un <http://www.km.gov.lv/lv/ministrija/simtgade.html>

Jomā „**Starpkultūru dialogs**” ir atbalstāmas aktivitātes, kas veicina saliedētas un vienotas sabiedrības attīstību Kurzemē, Latvijā kopumā un kurās kā pamata mērķa grupa ir latvieši, veicinot to komunikāciju, izpratni un zināšanas par/ar cittautiešiem Latvijā un cittautiešiem Latvijā par/ar latviešiem, piemēram:

* aktivitātes, kas uzlabo savstarpējo komunikāciju, izpratni un zināšanas sabiedrībā par dažādu tautību pārstāvjiem un to kultūru Latvijā;
* aktivitātes, kas mazina stereotipus un neiecietību sabiedrībā par dažādu tautību pārstāvjiem un to kultūru Latvijā.

 Jomā “**Mazākumtautību NVO atbalsts**” ir atbalstāmas aktivitātes, kas veicina:

* Latvijas mazākumtautību identitātes un kultūras mantojuma saglabāšanu un attīstību;
* Latvijas mazākumtautību radošo kolektīvu darbību;
* Latvijas mazākumtautību tradīciju un folkloras attīstību;
* Latvijas mazākumtautību pilsonisko līdzdalību un sadarbību;
* Latvijas romu kopienas integrāciju un līdzdalību, sekmējot sadarbību starp romu kopienu un pašvaldību/-ām un/vai sociālajiem partneriem, ņemot vērā Latvijas romu integrācijas politikas pasākumu kopumu;
* Latvijas romu kopienas kultūras identitātes saglabāšanu un starpkultūru dialogu.

### ****ATBALSTS PROJEKU IESNIEDZĒJIEM****

Projektu sagatavošanas laikā aicinām izmantot iespēju konsultēties gan par ideju atbilstību konkursa mērķim un atbalstāmajām aktivitātēm, gan par projekta pieteikumu kvalitatīvu aizpildīšanu:

* **Par projektu idejām un pieteikuma saturu, ietverot pieteikuma pārskatīšanu ar rekomendācijām tā kvalitātes uzlabošanā:** Inese Siliņa, tel.29811722, [inese@kurzemesnvo.lv](mailto:inese@kurzemesnvo.lv)   
  (individuāli vienojoties par laiku un tikai līdz 30.01.2017.);
* **Par finansēm un budžeta sastādīšanu:** Elīna Immere, tel. 27111252, [elina@kurzemesnvo.lv](mailto:elina@kurzemesnvo.lv)   
  (individuāli vienojoties par laiku un tikai līdz 30.01.2017.)
* **Vispārīgas konsultācijas krievu valodā, tai skaitā pieteikumu sagatavošanai:**Rita Rozentāle, tel. 26544088,[rita@kurzemesnvo.lv](mailto:rita@kurzemesnvo.lv)

### ****KONKURSA NOLIKUMS UN VEIDLAPAS****

* [KONKURSA NOLIKUMS](http://kurzemesnvo.lv/images/IesaistiesKurzeme/01_Veidlapas/00_IesaistiesKurzemee_nolikums2017.doc)
* [PROJEKTU VĒRTĒŠANAS NOLIKUMS](http://kurzemesnvo.lv/images/IesaistiesKurzeme/01_Veidlapas/01_IesaistiesKurzemee_VertesanasNolikums2017.docx) (1.pielikums)
* [PIETEIKUMA VEIDLAPA jomai "Pilsoniskās sabiedrības iniciatīvas LV100"](http://kurzemesnvo.lv/images/IesaistiesKurzeme/01_Veidlapas/02_PilSabInicLV100_veidlapa2017.doc) (2.pielikums)
* [PIETEIKUMA VEIDLAPA jomai "Starpkultūru dialogs"](http://kurzemesnvo.lv/images/IesaistiesKurzeme/01_Veidlapas/03_SKD_veidlapa2017.doc) (3.pielikums)
* [PIETEIKUMA VEIDLAPA jomai "Mazākumtautību NVO atbalsts"](http://kurzemesnvo.lv/images/IesaistiesKurzeme/01_Veidlapas/04_MT_veidlapa2017.doc)(4.pielikums)
* [BUDŽETA VEIDLAPA](http://kurzemesnvo.lv/images/IesaistiesKurzeme/01_Veidlapas/05_BudzetaVeidlapa.xls)  (5.pielikums)
* [APLIECINĀJUMS](http://kurzemesnvo.lv/images/IesaistiesKurzeme/01_Veidlapas/06_apliecinajums.doc) (6.pielikums)

Visa informācija pieejama [www.kurzemesnvo.lv](http://www.kurzemesnvo.lv)

Inese Siliņa  
Kurzemes NVO atbalsta centrs priekšsēdētāja  
tel.29811722, [inese@kurzemesnvo.lv](mailto:inese@kurzemesnvo.lv)  
www.kurzemesnvo.lv